ai4bharat/Pralekha huggingface dataset:
रेल मंत्रालय
भारतीय रेल ने वित्त वर्ष 2021-22 के दौरान रेलवे के माध्यम से कोयले की आपूर्ति में 11.1 करोड़ टन की बढ़ोतरी की
बिजली क्षेत्र के लिए कोयले के लदान को प्राथमिकता देने के उद्देश्य से कई कदम उठाए गए
भारतीय रेल सभी बिजली संयंत्रों के लिए कोयले की मुख्य आपूर्तिकर्ता है और वर्ष 2021-22 और वर्तमान अप्रैल महीने में बिजली संयंत्रों को कोयले की आपूर्ति बढ़ाने के लिए कई अहम उपाय किए गए हैं।
वित्त वर्ष 2021-22 के दौरान भारतीय रेल ने रेलवे के माध्यम से कोयले की ढुलाई रिकॉर्ड 11.1 करोड़ टन बढ़ा दी और इस साल कुल 65.3 करोड़ टन कोयले का लदान किया, जो पिछले साल के 54.2 करोड़ टन की तुलना में 20.4 प्रतिशत ज्यादा है।
इसके अलावा सितंबर, 21 से मार्च, 22 तक सिर्फ दो तिमाहियों के दौरान बिजली क्षेत्र के लिए कोयले की आपूर्ति में 32 प्रतिशत की बढ़ोतरी की गई।
अप्रैल, 2022 में, भारतीय रेल ने बिजली क्षेत्र के लिए कोयले के लदान को प्राथमिकता देते हुए कई कदम उठाए, जिससे सिर्फ एक सप्ताह के भीतर कोयले की आपूर्ति 10 प्रतिशत से ज्यादा बढ़ गई।
भारतीय रेल द्वारा किए गए विभिन्न उपायों के चलते ही यह सुधार संभव हुआ है, जो निम्नलिखित हैं:
●कोयले से भरी ट्रेनों की आवाजाही को प्राथमिकता दी गई और लदान से परिवहन और आखिर में उतार तक पूरे चक्र के दौरान हर ट्रेन की गहन निगरानी की गई।
●प्राथमिकता और निगरानी के माध्यम से अहम बिजली संयंत्रों के लिए कोयला ट्रेनों का पारगमन समय 12-36 प्रतिशत तक घट गया है।
●भारतीय रेल ने ज्यादा दूरी पर स्थिति बिजली संयंत्रों को आपूर्ति को प्राथमिकता दी है, जिसकी पुष्टि इस तथ्य से होती है कि 1 से 10 अप्रैल तक की औसत लीड की तुलना में पिछले 5 दिनों में कोयला ट्रेनों की औसत लीड में 7 प्रतिशत तक की बढ़ोतरी हो गई है।
●कोयला ट्रेनों की औसत लीड में बढ़ोतरी के बावजूद इन भंडारों के लिए एक ही रैक की दो लगातार लोडिंग में लगने वाला समय 10 प्रतिशत तक घट गया है।
●संचालन से जुड़े इन नवाचारों के साथ भारतीय रेल ने बिजली संयंत्रों के लिए कोयला ट्रेनों की आपूर्ति में बढ़ोतरी की है, साथ ही टिकाऊ आधार पर ज्यादा कोयला रैकों का लदान किया है।
भारतीय रेल पूरी तरह तैयार है और उसने बिजली संयंत्रों को उच्च स्तर के कोयले की आपूर्ति सुनिश्चित रखने के लिए सभी संसाधनों को लगा दिया है और वह कोयला कंपनियों द्वारा साइडिंग्स/ गुड शेड्स तक लाए गए घरेलू कोयले और बंदरगाहों तक लाए गए आयातित कोयले के उठान के लिए प्रतिबद्ध है।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 91.77 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 6.73 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
91,77,37,885
|
|
शेष टीके
|
|
6,73,07,240
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 91.77 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 6.73 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
राष्ट्रपति सचिवालय
राष्ट्रपति 6 से 8 दिसम्बर को राजस्थान और ओडिशा का दौरा करेंगे
राष्ट्रपति श्री रामनाथ कोविंद 6 से 8 दिसम्बर, 2019 तक राजस्थान और ओडिशा का दौरा करेंगे।
6 दिसम्बर, 2019 को राष्ट्रपति माउंट आबू में ब्रह्मकुमारी के मुख्यालय जाएंगे और वहां सामाजिक परिवर्तन के लिए महिला सशक्तिकरण पर राष्ट्रीय सम्मेलन में हिस्सा लेंगे।
7 दिसम्बर, 2019 को राष्ट्रपति अखिल भारतीय आर्युविज्ञान संस्थान, जोधपुर के दूसरे दीक्षांत समारोह में शिरकत करेंगे और उसी दिन जोधपुर में राजस्थान उच्च न्यायालय के नए भवन का उद्घाटन करेंगे।
8 दिसम्बर, 2019 को राष्ट्रपति ओडिशा के खुर्दा में बारूनेई हिल स्थित पाइका विद्रोह के स्मारक का शिलान्यास करेंगे। इसी दिन वे भुवनेश्वर में उत्कल विश्वविद्यालय के प्लेटिनम जुबली उत्सव के समापन समारोह को संबोधित करेंगे।
प्रधानमंत्री कार्यालय
प्रधानमंत्री ने पूर्व किकेटर श्री यशपाल शर्मा जी के निधन पर गहरा शोक व्यक्त किया
प्रधानमंत्री श्री नरेन्द्र मोदी ने पूर्व भारतीय क्रिकेटर और 1983 में विश्वकप जीतने वाले क्रिकेट टीम के सदस्य श्री यशपाल शर्मा जी के निधन पर गहरा शोक व्यक्त किया है।
एक ट्वीट में प्रधानमंत्री ने कहा, “श्री यशपालशर्मा जी 1983 की प्रसिद्ध टीम सहित भारतीय क्रिकेट टीम के बहुत लोकप्रिय खिलाड़ी थे। वे टीम के साथियों, प्रशंसकों के साथ-साथ नवोदित क्रिकेट खिलाड़ियों के लिए प्रेरणास्रोत रहे। मैं उनके निधन से बहुत दुखी हूं। उनके परिवारजनों और प्रशंसकों के प्रति संवेदना व्यक्त करता हूं। ओम शांति।”
सूक्ष्म, लघु एवं मध्यम उद्यम मंत्रालय
उद्यम पंजीकरण पोर्टल
सूक्ष्म, लघु और मध्यम उद्यम मंत्रालय ने उद्यमों को सूक्ष्म, लघु और मध्यम उद्यमों के रूप में पंजीकृत और वर्गीकृत करने के लिए 01.07.2020 को उद्यम पंजीकरण पोर्टल लॉन्च किया। बिहार के गोपालगंज जिले में स्थापना के बाद से 31.07.2023 तक पंजीकृत उद्यमों की कुल संख्या 16,144 है, जिनमें से सूक्ष्म, लघु और मध्यम उद्यम क्रमशः 15,906, 226 और 12 हैं।
उद्यम पोर्टल के अनुसार, बिहार के गोपालगंज जिले में पिछले चार वर्षों  के दौरान स्थापित उद्यमों की कुल संख्या 7,849 है, जिनमें से सूक्ष्म, लघु और मध्यम उद्यम क्रमशः 7,799, 48 और 2 हैं।
यह जानकारी सूक्ष्म, लघु और मध्यम उद्यम राज्य मंत्री श्री भानु प्रताप सिंह वर्मा ने आज लोकसभा में एक लिखित उत्तर में दी।
कोयला मंत्रालय
बिजली क्षेत्र को कोयले की आपूर्ति की नियमित निगरानी – कोयला मंत्रालय
12 प्रतिशत की बढ़ोतरी के साथ बिजली संयंत्रों में 25.6 मिलियन टन कोयले का भंडारण
स्वदेशी कोयला उत्पादन में रिकॉर्ड 18 प्रतिशत की वृद्धि
- समुचित कोयला आपूर्ति सुनिश्चित करने के लिये कोयला, बिजली, रेल मंत्रालय करीबी तालमेल के साथ काम कर रहे हैं
- कंपनियों के स्वामित्व और उनके इस्तेमाल वाले कैप्टिव ब्लॉकों में 58.6 मिलियन टन कोयला उत्पादन, 37.5 प्रतिशत से अधिक का अर्जन
- 141 नई कोयला खानों को हाल में नीलामी के लिये रखा गया, ताकि उत्पादन व आपूर्ति को और बढ़ाया जाये
कोयला मंत्रालय ने स्पष्ट किया है कि बिजली और रेल मंत्रालय के सहयोग से बिजली क्षेत्र को कोयले की आपूर्ति सुनिश्चित करने के लिये उसकी नियमित निगरानी की जाती है। इन समवेत प्रयासों के परिणामस्वरूप 31 अक्टूबर, 202 के अनुसार स्वदेशी कोयला-आधारित बिजली संयंत्रों में कोयला का अंतिम भंडारण 25.6 मिलियन टन दर्ज किया गया, जो कोविड वर्ष 2020-21 को छोड़कर अब तक के अक्टूबर माह में सबसे अधिक भंडारण है। बिजली क्षेत्र को स्वदेशी कोयला आपूर्ति पिछले वर्ष की समान अवधि की तुलना में 12 प्रतिशत अधिक है, जो किसी भी वित्तवर्ष के पहले सात महीनों में बिजली सेक्टर को होने वाली सर्वाधिक कोयला आपूर्ति है।
➢ कोल इंडिया लिमिटेड के मद्देनजर कुल स्वदेशी कोयला उत्पादन पिछले वर्ष की समान अवधि से 18 प्रतिशत अधिक है। इस तरह इसमें 17.5 प्रतिशत की वृद्धि दर्ज की गई।
➢ पहले सात महीनों में कैप्टिव कोयला ब्लॉकों ने 58.6 एमटी कोयले का उत्पादन किया, जो पिछले वर्ष की समान अवधि से 37.5 प्रतिशत अधिक है।
➢ सीआईएल के सभी स्रोतों से बिजली सेक्टर को कोयला पहुंचाने के लिये स्वदेशी कोयला ले जाने वाली मालगाड़ियों की कुल संख्या  अब तक की सबसे अधिक रही। इस दौरान प्रतिदिन 296.5 रेक रवाना हुईं, जो पिछले वर्ष की समान अवधि से 19 प्रतिशत अधिक है।
कोयला उत्पादन क्षमता बढ़ाने के लक्ष्य के साथ कोयला मंत्रालय ने हाल ही में 141 नये ब्लॉकों को वाणिज्यिक नीलामी के लिये पेश किया। मंत्रालय राज्य सरकारों और केंद्रीय मंत्रालयों के साथ करीबी तालमेल बना रही है, जिसके तहत पूर्व में नीलाम हुये ब्लॉक जल्द शुरू हो जायें।
मंत्रालय पीएम-गतिशक्ति के तहत सभी प्रमुख खानों के लिये रेल कनेक्टीविटी बढ़ाने के कदम उठा रही है, ताकि कोयला तेजी से निकाला जा सके। कोयला मंत्रालय बिजली क्षेत्र को कोयले की समुचित उपलब्धता सुनिश्चित करने के लिये प्रतिबद्ध है।
प्रधानमंत्री कार्यालय
प्रधानमंत्री ने श्री कांतिसेन श्रॉफ के निधन पर शोक जताया
प्रधानमंत्री श्री नरेन्द्र मोदी ने श्री कांतिसेन श्रॉफ  के निधन पर दु:ख व्यक्त किया है।
प्रधानमंत्री ने ट्वीट कर श्री कांतिसेन श्रॉफ को गुजरात का दयालु व्यक्ति बताया, जिसने एक सफल उद्योगपति होने के अलावा छोटे कारीगरों के उत्थान के लिए बहुत योगदान दिया।
प्रधानमंत्री कार्यालय
प्रधानमंत्री ने गणेश चतुर्थी के पावन अवसर पर लोगों को शुभकामनाएं दी
प्रधानमंत्री श्री नरेन्द्र मोदी ने गणेश चतुर्थी के पावन अवसर पर लोगों को शुभकामनाएं दी हैं
एक टवीट में प्रधानमंत्री श्री मोदी ने कहा- "आप सभी को गणेश चतुर्थी की मंगलकामनाएं। यह पावन अवसर हर किसी के जीवन में सुख, शांति, सौभाग्य और आरोग्य लेकर आए। गणपति बाप्पा मोरया!"
सूक्ष्म, लघु एवं मध्यम उद्यम मंत्रालय
केंद्रीय मंत्री नारायण राणे कल से राजस्थान के दो दिवसीय दौरे पर
झालाना डोंगरी में केवीआईसी आउटलेट और जयपुर के सांगानेर में कुमारप्पा राष्ट्रीय हस्तनिर्मित पेपर संस्थान की समीक्षा करेंगे
केंद्रीय सूक्ष्म, लघु और मध्यम उद्यम मंत्री  श्री नारायण राणे कल से दो दिनों के लिए राजस्थान के दौरे पर रहेंगे। मंत्री खादी और ग्रामोद्योग आयोग  आउटलेट, झालाना डोंगरी और कुमारप्पा नेशनल हैंडमेड पेपर इंस्टीट्यूट, सांगानेर, जयपुर की समीक्षा करेंगे। श्री राणे यूथ आइकन अवार्ड्स 2021 भी प्रदान करेंगे। बाद में वे शुक्रवार, 26 नवंबर, 2021 को जयपुर में प्रेस को संबोधित करेंगे।
कुमारप्पा राष्ट्रीय हस्तनिर्मित कागज संस्थान केवीआईसी की एक प्रमुख इकाई है जिसे 1991 में यूएनडीपी की मदद से स्थापित किया गया था। यह स्थानीय हस्तनिर्मित कागज इकाइयों को अनुसंधान और विकास, परामर्श और तकनीकी सेवाएं प्रदान करती है। संस्थान को भारत सरकार के विज्ञान और औद्योगिक अनुसंधान विभाग द्वारा विधिवत मान्यता प्राप्त है। यह उद्योग की आवश्यकताओं के अनुसार आठ प्रशिक्षण कार्यक्रम आयोजित करता है।
स्वच्छ भारत अभियान के तहत, संस्थान ने 2018 में प्लास्टिक कचरे से हस्तनिर्मित कैरी बैग के निर्माण की शुरुआत की। बाजार के लिए इन अभिनव कैरी बैग का उत्पादन करने के लिए 20 प्रतिशत तक कच्चे कागज को बेकार प्लास्टिक के साथ मिलाया जाता है। संस्थान के नेचर प्रोजेक्ट्स में प्लास्टिक को कम करने के लिए रिप्लान-रिड्यूसिंग के तहत लगभग 35 टन प्लास्टिक कचरे का उपयोग करके लगभग 40 लाख कैरी बैग बनाए गए हैं। इससे 1.4 करोड़ रुपये की कमाई हुई है।
संस्थान ने एक पर्यावरण के अनुकूल खादी प्राकृतिक पेंट भी विकसित किया है जिसे इस साल 12 जनवरी को लॉन्च किया गया था। इस पेंट में 25 से 30 फीसदी गोबर का इस्तेमाल होता है, जो इसे नॉन फंगल और एंटी बैक्टीरियल बनाता है। खादी पेंट डिस्टेंपर और प्लास्टिक इमल्शन दोनों रूपों में उपलब्ध है और अन्य समान उत्पादों की तुलना में सस्ता है। संस्थान ने व्यावसायिक आधार पर खादी पेंट के उत्पादन के क्षेत्र में पांच दिवसीय प्रशिक्षण शुरू किया है और अब तक लगभग 900 लोगों को प्रशिक्षित किया जा चुका है। संस्थान द्वारा लगभग 20,000 लीटर खादी प्राकृतिक पेंट का उत्पादन किया गया है, जबकि राष्ट्रीय स्तर पर इसकी बिक्री के लिए 16 डीलरों का चयन किया गया है।
अपनी अनुसंधान एवं विकास गतिविधियों को जारी रखते हुए, संस्थान ने हाल ही में गाय के गोबर से निकाले गए जीवाणुरोधी एजेंट के साथ एक एंटी बैक्टीरियल क्लॉथ भी विकसित किया है, जिसे जल्द ही बाजार में लॉन्च किया जाएगा।
संस्कृति मंत्रालय
संस्कृति मंत्रालय का सांस्कृतिक संसाधन और प्रशिक्षण केंद्र  स्वतंत्रता दिवस समारोह के तहत राष्ट्रीय स्तर की देशभक्ति कविता प्रतियोगिता आयोजित कर रहा
स्वतंत्रता दिवस समारोह के तहत संस्कृति मंत्रालय का एक स्वायत्त संगठन- सांस्कृतिक संसाधन और प्रशिक्षण केंद्र , माइजीओवी डॉट इन की साझेदारी में, एक राष्ट्रीय स्तर की देशभक्ति कविता प्रतियोगिता आयोजित कर रहा है।
इस प्रतियोगिता में भाग लेने के लिए 10 से 14 वर्ष की आयु के प्रतिभावान बच्चों से प्रविष्टियाँ आमंत्रित की गई हैं। प्रतियोगिता के तहत बच्चे अंग्रेजी सहित भारत के संविधान की 8वीं अनुसूची द्वारा मान्यता प्राप्त किसी भी भाषा में अपनी लिखित कविता भेज सकते हैं। प्रत्येक राज्य/केंद्रशासित प्रदेश से अधिकतम पाँच सर्वश्रेष्ठ प्रविष्टियों का चयन किया जाएगा, जिनका मूल्यांकन राष्ट्रीय स्तर के विशेषज्ञ पैनल द्वारा किया जाएगा। विजेताओं की घोषणा स्वतंत्रता दिवस के अवसर पर की जाएगी और उन्हें नकद पुरस्कार और मेरिट प्रमाण पत्र से सम्मानित किया जाएगा। जिन बच्चों की जन्म तिथि 01.07.2007 से 30.06.2011 के बीच है  वे ही इस प्रतियोगिता में हिस्सा ले सकते हैं।
सीसीआरटी 40 से अधिक वर्षों से शिक्षा को संस्कृति के साथ जोड़ने के क्षेत्र में काम कर रहा है और 10 से 14 वर्ष की आयु के युवा और मेधावी बच्चों को अब तक 14000 से अधिक छात्रवृत्ति प्रदान कर चुका है।
विजेताओं को नकद पुरस्कार और मेरिट प्रमाण पत्र से सम्मानित किया जाएगा। नकद पुरस्कार के तहत:
- प्रथम पुरस्कार के रूप में 15000 रूपए
- द्वितीय पुरस्कार के रूप में 7500 रूपए
- तृतीय पुरस्कार के रूप में 5000 रूपए
- और सांत्वना पुरस्कार के रूप में प्रत्येक राज्य/केन्द्र शासित प्रदेशों से प्राप्त एक-एक कविता के लिए 2000 रुपए दिए जाएंगे।
प्रविष्टियां 07 अगस्त 2020 को साढ़े ग्यारह बजे तक जमा की जा सकती हैं।
नियम और शर्तें पढ़ने के लिए यहां क्लिक करें।
पंजीकरण और अधिक जानकारी के लिए कृपया इस लिंक पर क्लिक करें।
सड़क परिवहन एवं राजमार्ग मंत्रालय
श्री नितिन गडकरी ने बुनियादी ढांचे के विकास में 'गुणवत्ता' पर ध्यान केंद्रित करने के लिए नए विचारों, शोध निष्कर्षों और प्रौद्योगिकियों के लिए नवाचार बैंक की स्थापना का प्रस्ताव किया
केन्द्रीय सड़क परिवहन और राजमार्ग मंत्री श्री नितिन गडकरी ने बुनियादी ढांचे के विकास में 'गुणवत्ता' पर ध्यान केंद्रित करने के लिए नए विचारों, शोध निष्कर्षों और प्रौद्योगिकियों संबंधी नवाचार बैंक की स्थापना का प्रस्ताव किया है। भारतीय सड़क कांग्रेस  की 222वीं मध्यावधि परिषद बैठक के उद्घाटन समारोह को वर्चुअली संबोधित करते हुए उन्होंने कहा कि आईआरसी से उम्मीद की जाती है कि वह नई पहलें लेकर आएगा। सभी इंजीनियरों का फोकस नवाचार पर होना चाहिए। उन्होंने कहा कि आईआरसी को आईआईटी और दुनिया के अन्य वैश्विक संस्थानों की मदद से एक विश्व स्तरीय अत्याधुनिक स्टेट ऑफ दि आर्ट प्रयोगशाला विकसित करनी चाहिए।
श्री गडकरी ने कहा कि भारत को 5 ट्रिलियन डॉलर की अर्थव्यवस्था बनाने की प्रधानमंत्री नरेन्द्र मोदी की परिकल्पना को पूरा करने में बुनियादी ढांचे के विकास की महत्वपूर्ण भूमिका है।
सड़क अवसंरचना से सीधे तौर पर उस क्षेत्र में समृद्धि आती है। उन्होंने कहा कि सड़क अवसंरचना लोगों, संस्कृतियों और समाज को आपस में जोड़ती है और सामाजिक-आर्थिक विकास के जरिए समृद्धि लाती है।
श्री गडकरी ने कहा कि पिछले 8 वर्षों में, राष्ट्रीय राजमार्गों की लंबाई 2014 के 91,000 किलोमीटर से 50 प्रतिशत बढ़कर अब लगभग 1.47 लाख किलोमीटर हो गई है। उन्होंने कहा कि हमारी सरकार 2025 तक राष्ट्रीय राजमार्ग संरचना को 2 लाख किलोमीटर तक बढ़ाने की दिशा में काम कर रही है। उन्होंने कहा कि पिछले 8 वर्षों में हमारी टीम ने कई विश्व रिकॉर्ड कायम किए हैं।
श्री गडकरी ने कहा कि सरकार पूर्वोत्तर क्षेत्र के विकास के लिए प्रतिबद्ध है। उन्होंने कहा कि एनएचआईडीसीएल इस क्षेत्र में बुनियादी ढांचे के विकास में महत्वपूर्ण भूमिका निभा रहा है। राष्ट्रीय राजमार्गों के विकास में इस क्षेत्र का हिस्सा 10 प्रतिशत है। उन्होंने कहा कि अब तक 45,000 करोड़ रुपये की लागत से 2344 किलोमीटर राजमार्ग का निर्माण किया जा चुका है।
उन्होंने कहा कि हम निर्माण के लिए दुनिया की सबसे अच्छी और सबसे सफल तकनीक और नई सामग्रियों को अपनाने के लिए तैयार हैं। श्री गडकरी ने कहा कि हमारा पूरा ध्यान प्रामाणिक प्रौद्योगिकी के उपयोग और निर्माण लागत में कमी लाने पर केंद्रित है। उन्होंने कहा कि हमें गुणवत्ता कायम रखते हुए निर्माण की लागत कम करने की जरूरत है।
श्री गडकरी ने कहा कि निर्माण और संचालन चरणों के दौरान न्यूनतम कार्बन फुटप्रिंट और सीमित प्राकृतिक संसाधनों का दोहन होना चाहिए। उन्होंने कहा कि पारिस्थितिकी और पर्यावरण को क्षति पहुंचाने की कीमत पर विकास हमें स्वीकार्य नहीं है। उन्होंने कहा कि स्टील और सीमेंट का स्थायी विकल्प खोजा जाना चाहिए।
मंत्री ने कहा कि सड़क सुरक्षा सरकार के लिए एक उच्च प्राथमिकता वाला क्षेत्र है। उन्होंने कहा कि हमें सड़क सुरक्षा विनिर्देश में इंजीनियरिंग से संबंधित प्रभावी वैश्विक प्रक्रियाओं और दिशानिर्देशों को शामिल करने की जरूरत है।
प्रधानमंत्री कार्यालय
प्रधानमंत्री ने श्री नरसिंहभाई पटेल के देहावसान पर दुख व्यक्त किया
प्रधानमंत्री श्री नरेन्द्र मोदी ने स्वतंत्रता सेनानी श्री नरसिंहभाई पटेल के देहावसान पर गहरा दुख व्यक्त किया और स्वतंत्रता संग्राम में उनके योगदान को स्मरण किया।
प्रधानमंत्री ने ट्वीट किया हैः
નવસારીના સ્વાતંત્ર્યસેનાની શ્રી નરસિંહભાઇ પટેલના અવસાનથી દુઃખ અનુભવું છું. દેશની આઝાદીની લડાઈમાં તેઓનું યોગદાન સદાય અવિસ્મરણીય રહેશે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના.
ૐ શાંતિ: ||
एमजी/एएम/एकेपी
(
सड़क परिवहन एवं राजमार्ग मंत्रालय
श्री नितिन गडकरी ने महाराष्ट्र में छत्रपति संभाजी नगर से पईथन राष्ट्रीय राजमार्ग 752 ई पर बरगद के 51 वृक्षों को प्रतिरोपण करने का निरीक्षण किया
केंद्रीय सड़क परिवहन और राजमार्ग मंत्री श्री नितिन गडकरी ने आज महाराष्ट्र में छत्रपति संभाजी नगर से पईथन राष्ट्रीय राजमार्ग 752 ई पर बरगद के 51 पेड़ो को प्रतिरोपण करने का निरीक्षण किया। इस अवसर पर विधायक श्री संदीपन भुमरे और अभिनेता श्री सयाजी शिंदे भी उपस्थित थे।
श्री गडकरी ने पत्रकारो से बात करते हुए कहा छत्रपति संभाजी नगर से पईथन राष्ट्रीय राजमार्ग को चौड़ा करने के दौरान राजमार्ग के दोनो तरफ 50 से 100 साल पुराने करीब 51 बरगद के वृक्ष थे। परियोजना को पूरा करने के लिए इस वृक्षो को काटना आवश्यक था। इस संबंध में विशाल वृक्षों को काटे बिना उन्हें दूसरे स्थान पर प्रतिरोपण करने पर विचार विमर्श किया गया। जेखवाडी बांध के कारण पईथन देवभूमि में भूमिगत जलस्तर के बेहतर होने के कारण इस स्थान का चयन किया गया।
श्री गडकरी ने कहा कि यह देश में वृक्ष प्रतिरोपण पहला ओर अकेला मामला है, जहां 51 वृक्षों को सफलतापूर्वक पुन:स्थापित किया गया और एक साथ प्रतिरोपण किया गया। उन्होंने कहा कि यह विपरीत वायु-जल परिस्थिति को बदलेंगे और आने वाले वाले समय में प्राकृतिक वातावरण को प्रभावित करेंगे।इससे भूजल की स्थिति में सुधार, वन्य जीवन वास को बेहतर करने और भू-क्षरण को कम करने में भी सहायता मिलेगी।
श्री नितिन गडकरी ने कहा कि प्रधानमंत्री श्री नरेन्द्र मोदी के नेतृत्व में केंद्र सरकार देश में आधारभूत ढ़ांचे का विकास करने के साथ पर्यावरण को बेहतर करने के प्रति दृड़ संकल्पित है। उन्होंने कहा कि नवनिर्मित राष्ट्रीय राजमार्गों में क्षेत्र के अनुरुप दोनो तरफ बड़े वृक्ष प्रतिरोपण का सरकार का अनुरोध पर्यावरण संरक्षण की दिशा में एक महत्वपूर्ण कदम है। उन्होंने कहा कि हरित राजमार्गों का सृजन भारत को स्वच्छ,हरित और पर्यावरण मुक्त बनाने में सहायक सिद्ध होगा।
प्रधानमंत्री कार्यालय
प्रधानमंत्री एवं नेपाल के प्रधानमंत्री के बीच टेलीफोन पर बातचीत
प्रधानमंत्री श्री नरेन्द्र मोदी एवं नेपाल के प्रधानमंत्री श्री के पी शर्मा ओली के बीच आज टेलीफोन पर बातचीत हुई।
दोनों नेताओं ने जारी कोविड-19 संकट और इससे दोनों देशों के नागरिकों एवं क्षेत्र के स्वास्थ्य एवं सुरक्षा पर आने वाली चुनौतियों पर अपने विचारों को साझा किया। उन्होंने इस महामारी से निपटने के लिए संबंधित देशों में उठाये गए कदमों पर चर्चा की।
प्रधानमंत्री श्री मोदी ने प्रधानमंत्री श्री ओली के नेतृत्व में नेपाल सरकार द्वारा संकट की प्रतिक्रिया एवं प्रबंधन तथा इस चुनौती से लड़ने में नेपाल के लोगों के मजबूत संकल्प की सराहना की।
प्रधानमंत्री श्री ओली ने सार्क देशों के बीच महामारी की प्रतिक्रिया को समन्वित करने में प्रधानमंत्री की पहल की अपनी सराहना दुहराई। उन्होंने भारत द्वारा नेपाल को दी गई द्विपक्षीय सहायता के लिए भी धन्यवाद व्यक्त किया।
प्रधानमंत्री श्री मोदी ने इस वैश्विक महामारी से लड़ने के नेपाल के प्रयासों के लिए सभी संभव समर्थन एवं सहायता सुनिश्चित करने की भारत की प्रतिबद्धता दुहराई।
दोनों नेताओं ने सहमति जताई कि उनके विशेषज्ञ एवं अधिकारी अनिवार्य वस्तुओं की सीमा पार आपूर्तियों को सुगम बनाने सहित कोविड-19 की स्थिति से उत्पन्न अन्य सभी मुद्वों पर घनिष्ठतापूर्वक परस्पर परामर्श एवं समन्वय करते रहेंगे।
प्रधानमंत्री ने प्रधानमंत्री श्री ओली एवं नेपाल के लोगों के अच्छे स्वास्थ्य एवं कल्याण के लिए शुभकामनाएं दीं।
सूचना और प्रसारण मंत्रालय
रणवीर सिंह और आलिया भट्ट ने बर्लिनेल 2019 में भारतीय पैविलियन का दौरा किया, आईएफएफआई 2019 की विवरणिका जारी
आईएफएफआई की 50वीं वर्षगांठ में भाग लेने के लिए उत्सुक हैं अंतर्राष्ट्रीय महोत्सव प्रमुख
श्री रणवीर सिंह, सुश्री आलिया भट्ट, सुश्री जोया अख्तर और श्री रितेश सिधवानी सहित आगामी फिल्म 'गली बॉय' की पूरी टीम बर्लिन अंतर्राष्ट्रीय फिल्म महोत्सव  2019 में भारतीय पैविलियन का दौरा किया। उन्होंने आईएफएफए 2019 की विवरणिका जारी की और भारतीय प्रतिनिधिमंडल द्वारा आईएफएफए स्वर्ण जयंती समारोह के लिए इसी साल के अंत में होने वाले कार्यक्रमों से अवगत कराया गया।
बर्लिन में भारतीय प्रतिनिधिमंडल ने फिल्म उद्योग के आधा दर्जन से अधिक फिल्म महोत्सव प्रमुखों और प्रमुख वरिष्ठ अधिकारियों के साथ मुलाकात की। लोकार्नो फिल्म फेस्टिवल की प्रमुख एवं डिप्टी आर्टिस्टिक डायरेक्टर सुश्री नादिया द्रेस्ति को पायरेसी पर अंकुश लगाने और फिल्मांकन में सुगमता को बढ़ावा देने के लिए भारत सरकार की कई नीतिगत पहलों के बारे में अवगत कराया गया। आईएफएफआई 2019 के लिए लोकार्नो फिल्म फेस्टिवल की पहुंच सुनिश्चित करने के लिए प्रतिनिधिमंडल ने उनसे मदद मांगी। सुश्री द्रेस्ति ने कहा कि उन्होंने पिछले साल गोवा में आयोजित आईएफएफआई का दौरा किया था और आईएफएफआई 2019 के लिए उनकी सक्रिय भागीदारी रहेगी।
भारतीय प्रतिनिधिमंडल ने इंडो-जर्मन फिल्म्स के प्रमुख श्री स्टीफन ओटेनब्रुक से भी मुलाकात की और आईएफएफआई 2019 में जर्मन की व्यापक उपस्थिति एवं सहयोग की संभावनाओं के बारे में चर्चा की।
भारतीय प्रतिनिधिमंडल ने दक्षिण कोरिया के बीआईएफएएन  के अधिकारी श्री फ्रेडरिक डब्ल्यू किम, एशिया में फिल्म एवं टीवी के लिए मार्केटप्लेस टीआईएफएफसीओएम, टोक्यो की अधिकारी सुश्री युको यामादा, इजराइल के संस्कृति एवं खेल मंत्रालय के तहत फिल्म डिपार्टमेंट एंड काउंसिल की निदेशक सुश्री एटी कोहेन, इजराइल सिनेमा प्रोजेक्ट-राबिनोविच फाउंडेशन की प्रबंधक  सुश्री ओस्नैटबुकोफ्जर आदि से भी मुलाकात की।
इजराइल के प्रतिनिधिमंडल ने भारतीय पैविलियन का दौरा किया और इंडो-इजराइली को-प्रोडक्शन संधि के तहत एक भारतीय निर्माता के साथ फिल्म बनाने की इच्छा जताई। प्रतिनिधियों ने आईएफएफआई 2019 के लिए कहीं अधिक व्यापक एवं सक्रिय सहयोग के बारे में बात की।
बर्लिन में भारतीय पैविलियन का आयोजन सूचना और प्रसारण मंत्रालय द्वारा भारतीय उद्योग परिसंघ के साथ मिलकर किया गया है। बर्लिनेल 2019 में 75 से अधिक भारतीय फिल्म कंपनियां भाग ले रही हैं।
पर्यटन मंत्रालय
ओल्ड गोवा में नवीनीकृत हेलीपैड का उद्घाटन किया गया
केंद्रीय पर्यटन और पूर्वोत्तर क्षेत्र विकास मंत्री श्री जी. किशन रेड्डी और गोवा के मुख्यमंत्री डॉ. प्रमोद सावंत ने आज ओल्ड गोवा में नवीनीकृत हेलीपैड का उद्घाटन किया।
उद्घाटन कार्यक्रम में केंद्रीय पर्यटन राज्य मंत्री श्री श्रीपद नाइक और गोवा के उप मुख्यमंत्री श्री मनोहर अजगांवकर, विधायक और गोवा व भारत सरकार के कई वरिष्ठ अधिकारी भी उपस्थित रहे।
इस अवसर पर अपने संबोधन में केंद्रीय मंत्री श्री जी. किशन रेड्डी ने कहा कि गोवा को न सिर्फ एक राष्ट्रीय पर्यटन स्थल के रूप में, बल्कि एक अंतरराष्ट्रीय स्थल के रूप में प्रसिद्ध है। केंद्रीय मंत्री ने इजरायल की सेना के साथ अपने अनुभवों का उल्लेख किया, कि कैसे अनिवार्य सैन्य प्रशिक्षण के बाद इजरायली सेना के जवानों ने गोवा के प्राकृतिक सौंदर्य और किफायती होने के कारण इसे अपने पसंदीदा स्थल के रूप में चुना। केंद्रीय मंत्री ने यह भी कहा कि पर्यटन क्षेत्र रोजगार सृजित करने वाला एक महत्वपूर्ण क्षेत्र है और केन्द्र सरकार गोवा में पर्यटन क्षेत्र को बढ़ावा देने के लिए हर संभव समर्थन दे रही है, जिससे ज्यादा संख्या में रोजगार सृजित किए जा सकें। केंद्रीय मंत्री ने यह पुष्टि भी की कि गोवा की आजादी के 60वें साल में, पर्यटन और संस्कृति मंत्रालय गोवा को पर्याप्त वित्तपोषण करेंगे और गोवा को अंतरराष्ट्रीय मानचित्र में शीर्ष पर्यटन स्थल बनाएंगे। केंद्रीय मंत्री ने माननीय प्रधानमंत्री श्री नरेन्द्र मोदी का संदेश भी दिया कि केन्द्र सरकार हमेशा ही गोवा के नागरिकों के साथ है। गोवा के मुख्यमंत्री डॉ. प्रमोद सावंत ने कहा कि 5 करोड़ रुपये के व्यय के साथ हेलीपैड का नवीनीकरण किया गया है और सरकारी व निजी क्षेत्र के लिए इसका अच्छा उपयोग किया जाएगा। इसका मुख्य जोर राज्य में पर्यटन को बढ़ाना है।
हेलीपैड को स्वदेश दर्शन कोस्टल सर्किट थीम के तहत विकसित किया गया है। स्वदेश दर्शन स्कीम थीम-बेस्ड टूरिस्ट सर्किट्स के एकीकृत विकास के लिए पर्यटन मंत्रालय, भारत सरकार द्वारा शुरू की गई केंद्रीय क्षेत्र की योजना है। इस योजना में पर्यटन क्षेत्र को रोजगार सृजन के लिए एक प्रमुख इंजन के रूप में स्थापित करने, आर्थिक विकास के लिए मुख्य बल बनाने, पर्यटन क्षेत्र को अपनी क्षमताओं का अहसास कराने में सक्षम बनाने के लिए विभिन्न क्षेत्रों के साथ तालमेल बनाने के लिए स्वच्छ भारत अभियान, स्किल इंडिया, मेक इन इंडिया आदि जैसी भारत सरकार की अन्य योजनाओं के साथ सामंजस्य कायम करने की कल्पना की गई है।